text: Få hundreder billetter tilbage til VM-kampe i Kolding
  10 december 2015 kl. 06.06
  Tribunerne var halvtomme til de første håndboldkampe ved VM i Kolding. Men nu er der kun få hundrede billetter tilbage til de kommende kampe.
  - Vi har stadig omkring 100 billetter til de to sidste indledende spillerunde torsdag og fredag siger Per Bertelsen, formand for Dansk Håndbold Forbund. Og til ottendedels- finalerne mandag og tirsdag er der henholdsvis ca. 400 og 700 ledige pladser.
  Per Bertelsen er foruden at være formand for forbundet også chef for mesterskabernes organisationskomité.
  -  Interessen for turneringen som helhed har været helt i top, og i Kolding har vi oplevet en klart stigende tendens, siger Per Bertelsen i en pressemeddelelse fra Kolding Kommune.
  Det er helt normalt, at interessen skærpes, jo længere man kommer ind i en turnering. Til kvartfinalerne i Kolding næste torsdag er der cirka 300 billetter tilbage.
  